La Guinea el xe on paexe de l’Africa Osidentałe situà longo la costa atlantica. El ga na superfice de 245.857 km² e el confina co Guinea Bissau a nord-ovest, Senegal a nord, Mali a nord-est, Costa d'Avorio a sud-est, Liberia e Siera Leon a sud. A ovest se cata la costa atlantica che la xe longa 320 km. Se pol dividar el paexe in quatro rejoni: la fasia costiera, i altipiani del Fouta Djallon, la savana setentrionale, e la foresta pluviale del sud. El punto de masima elevasion el xe la veta del Monte Nimba, al confin co Costa d’Avorio, e Liberia. Tanti fiumi de l’Africa Osidentale i ga le sorgenti in Guinea: el Fiume Nizer, el Gambia e el Senegal. El clima el xe tropicale, co la piova che la va da aprile a novenbre. La tenperatura masima la xe de 29 gradi, e quela minima de 23. La piova mèdia anuale la x de 4300 mm. Confini terestri: Costa d'Avorio 610 km, Guinea Bissau 386 km, Liberia 563 km, Mali 858 km, Senegal 330 km, Siera Leon 652 km Linea de costa: 320 km Elevasion estreme: Monte Nimba 1.